Ибн Халдун

Ибн Халдун (1332 оны 5-р сарын 27-нд төрж, 1406 оны 3-р сарын 17-нд нас барсан, хижрийн тооллын 732–808 он) нь араб эрдэмтэн, түүхч, гүн ухаантан, нийгэм судлаач байв. Дундад зууны үеийн нийгмийн шинжлэх ухааны хамгийн агуу төлөөлөгчдийн нэг хэмээн өргөнөөр хүлээн зөвшөөрдөг бөгөөдBernard Lewis: "Ibn Khaldun in Turkey", in: Ibn Khaldun: The Mediterranean in the 14th Century: Rise and Fall of Empires, Foundation El Legado Andalusí, 2006, , pp. 376–380 (376) S.M. Deen (2007) Science under Islam: rise, decline and revival. p. 157.  түүх судлал, социологи, эдийн засаг, хүн ам зүйн судлалын анхдагчдын нэг гэж олон судлаач үздэг. 

 Joseph J. Spengler (1964).  "Economic Thought of Islam: Ibn Khaldun", Comparative Studies in Society and History, 6(3), pp. 268–306.


Түүний хамгийн алдартай бүтээл нь Мукаддима ("Оршил") юм. Тус бүтээлийг хожим XVII болон XIX зууны Османы түүхчид болох Катип Челеби, Мустафа Наима, Ахмед Жевдет Паша нар Османы эзэнт гүрний өсөлт, уналтыг шинжлэхдээ ашигласан. Ибн Халдун Төмөрийн улсыг үндэслэгч Доголон Төмөр Дамаскийг бүслэн байлдаж байхад бараалхан биечлэн уулзаж байжээ. Чингис хаан, Доголон Төмөрийг олон овог аймгуудыг нэгтгэж, өргөн нутаг эзлэх агуу их асабиятай хэмээн тэмдэглэсэн байна.

Сүүлийн үед Ибн Халдуны бүтээлүүдийг Никколо Макиавелли, Жамбаттиста Вико, Дэвид Хьюм, Г.В.Ф.Хегель, Карл Маркс, Огюст Конт зэрэг Европын нэрт гүн ухаантнууд, мөн эдийн засагч Дэвид Рикардо, Адам Смит нарын бүтээлтэй харьцуулан судалж, тэдний зарим санааг өмнө нь боловсруулж бодож олсон байсныг тогтоожээ. Орчин үеийн зарим исламын эрдэмтдэд тодорхой хэмжээгээр нөлөө үзүүлсэн.

Эшлэл

Ангилал:1332 онд төрсөн
Ангилал:1406 онд өнгөрсөн
Ангилал:Араб хэлээрх утга зохиол
Ангилал:Хуульч
Ангилал:Антропологич
Ангилал:Улс төрийн гүн ухаантан
Ангилал:Исламын гүн ухаантан